title: A Bizottság 701/2012/EU végrehajtási rendelete ( 2012. július 30. ) az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról

text:
               31.7.2012

               HU

               Az Európai Unió Hivatalos Lapja

               L 203/60

         A BIZOTTSÁG 701/2012/EU VÉGREHAJTÁSI RENDELETE
   (2012. július 30.)
   az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 103h. cikkére, 127. cikke c) pontjára és 143. cikkére, összefüggésben 4. cikkével,
   mivel:

               (1)

               Az 1234/2007/EK rendelet létrehozza a mezőgazdasági piacok közös szervezését, amely magában foglalja a gyümölcs- és zöldség-, valamint a feldolgozottgyümölcs- és feldolgozottzöldség-ágazatot. Az említett rendelet 103c. cikke értelmében a gyümölcs- és zöldségágazatban az operatív programok kiterjedhetnek a gyümölcs- és zöldségpiacok válságainak elkerülésével és kezelésével kapcsolatos válságmegelőzési és -kezelési intézkedésekre.

               (2)

               Az 543/2011/EU bizottsági végrehajtási rendelet (2) 79. cikkének (1) bekezdésével összhangban a szóban forgó végrehajtási rendelet XI. melléklete megállapítja az abban felsorolt termékek piacról való kivonására vonatkozó maximális támogatási összegeket. Ezeket az összegeket úgy kell meghatározni, hogy a piacról való kivonás ne váljon a termékek forgalomba hozatalának tartós alternatívájává és továbbra is a válságmegelőzés és -kezelés hatékony eszköze maradjon.

               (3)

               Annak érdekében, hogy a piacról való kivonás továbbra is a válságmegelőzés és -kezelés hatékony eszköze maradjon, az arra vonatkozó maximális támogatási összegeket meg kell emelni azon gyümölcsök- és zöldségfélék esetében, amelyeknél a jelenlegi támogatási szint különösen alacsony az átlagos uniós termelői árakhoz képest. Ez a helyzet áll fenn a paradicsom, a szőlő, a kajszibarack, a körte, a padlizsán és a sárgadinnye esetében. Ezen túlmenően a feldolgozásra szánt alacsonyabb árú paradicsom kivonására nyújtott túlzott mértékű ellentételezés elkerülése érdekében differenciált összeget kell bevezetni a június 1. és október 31. közötti időszakban termesztett paradicsomra, amikor is a feldolgozásra szánt paradicsom piacról való kivonása lehetséges.

               (4)

               A piacról kivont gyümölcs- és zöldségféléknek az 1234/2007/EK rendelet 103d. cikke (4) bekezdése szerinti ingyenes szétosztásának és bármely azzal egyenértékű, a tagállamok által jóváhagyott rendeltetésnek az előmozdítása érdekében magasabb maximális támogatási összeget kell megállapítani az egyéb rendeltetések esetében alkalmazotthoz képest, amennyiben az átlagos uniós termelői ár és a jelenlegi maximális támogatási szintek közötti különbség ezt anélkül teszi lehetővé, hogy ez a lehetőség tartós alternatívává váljon a termékek forgalomba hozatalához képest. Ez a helyzet áll fenn a karfiol, a paradicsom, az alma, a szőlő, a kajszibarack, a körte, a padlizsán, a sárgadinnye, a görögdinnye, a klementin és a citrom esetében.

               (5)

               A kivont termékek jótékonysági szervezetek, valamint intézmények általi szétosztásának előmozdítása érdekében az említett szervezetek és intézmények számára csak akkor lehet pénzügyi elszámolás vezetését előírni a szóban forgó művelet tekintetében, ha engedélyt kértek és kaptak a tagállami illetékes hatóságoktól arra, hogy a végső kedvezményezettektől jelképes értékű pénzügyi hozzájárulást kérjenek. Az ilyen jellegű hozzájárulás kérésének lehetőségét ki kell terjeszteni a friss termékekre is.

               (6)

               A válságmegelőzési és -kezelési intézkedések alkalmazására vonatkozó korábbi tapasztalatok figyelembevétele érdekében helyénvaló pontosítani a zöld szüret és a be nem takarítás meghatározását és azokat a helyzeteket, amelyekben lehetőség van zöld szüretet és be nem takarítást végezni. Emellett a különböző válságmegelőzési és -kezelési intézkedések összehangolása, valamint hatékonyságuk növelése érdekében helyénvaló elhagyni az 543/2011/EU végrehajtási rendelet 85. cikkének (2) bekezdésében foglalt azon konkrét kötelezettséget, miszerint minden tervezett zöld szüret első értesítéséhez csatolni kell egy kötelező piacelemzést.

               (7)

               A hirtelen fellépő válsághelyzetre való reagálás érdekében – a tagállamok által meghatározandó korlátozások függvényében – annak ellenére is lehetővé kell tenni a hosszabb betakarítási időszakú gyümölcs- és zöldségféléknek a zöld szüretét és be nem takarítását, hogy a rendes betakarítás már megkezdődött, vagy a szóban forgó területről már származott kereskedelmi termelés. Ilyen esetekben kizárólag a műveletet követő hat héten belül betakarítandó termelést lehet ellentételezni. Mivel a hosszabb betakarítási időszakú gyümölcs- és zöldségfélék gyakran hoznak egyidejűleg érett és éretlen terményeket, helyénvaló eltérni attól az általános szabálytól, amely megtiltja a zöld szüret és a be nem takarítás adott évben ugyanarra a termékre és ugyanarra a területre történő alkalmazását.

               (8)

               Az arra vonatkozó bizonyítási kötelezettségnek a teljesítése érdekében, hogy minden egyes tétel értékesítése a kapcsolódó feltételekkel összhangban történt, továbbá a kockázatelemzésen alapuló, hatékony vámellenőrzések lehetővé tétele céljából részletes szabályokat kell megállapítani azzal a kötelezettséggel kapcsolatban, amelynek értelmében a vámhatóságok rendelkezésére kell bocsátani az elvégzendő vámellenőrzésekkel összefüggő bizonyos dokumentumokat.

               (9)

               Az 543/2011/EU végrehajtási rendeletet ezért ennek megfelelően módosítani kell.

               (10)

               Helyénvaló a piacról való kivonásra vonatkozó új támogatási összegeket 2012. július 1-jétől, a nyári forgalmazási időszak kezdetétől visszamenőlegesen alkalmazni. Annak érdekében, hogy az importőröknek elegendő idő álljon rendelkezésükre a belépési árrendszerre vonatkozó új szabályokhoz való alkalmazkodásra, az említett szabályokat helyénvaló 2012. szeptember 1-jétől alkalmazni.

               (11)

               A mezőgazdasági piacok közös szervezésével foglalkozó irányítóbizottság az elnöke által kitűzött határidőn belül nem nyilvánított véleményt,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet módosításai
   Az 543/2011/EU végrehajtási rendelet a következőképpen módosul:

               1.

               A 80. cikk (2) bekezdésének második albekezdése helyébe a következő szöveg lép:
               „A tagállamok kérésre lehetővé tehetik az 1234/2007/EK rendelet 103d. cikke (4) bekezdésében említett jótékonysági szervezetek, valamint intézmények számára, hogy a piacról kivont áruk végső kedvezményezettjeitől jelképes értékű hozzájárulást kérjenek. Abban az esetben, ha az érintett jótékonysági szervezetek, valamint intézmények megkapják a kért engedélyt, az e rendelet 83. cikke (1) bekezdésében foglalt kötelezettségek teljesítésén túl pénzügyi elszámolást is vezetnek a szóban forgó műveletre vonatkozóan.”

               2.

               A 83. cikk (1) bekezdésének b) pontja helyébe a következő szöveg lép:

                           „b)

                           külön készletnyilvántartást vezetnek a szóban forgó műveletekről,”

               3.

               A 84. cikk (1) bekezdésében az a) és a b) pont helyébe a következő szöveg lép:
               „a)   „zöld szüret”: a nem forgalmazható éretlen termékek egy adott területen végzett teljes betakarítása. Az érintett termékek nem lehetnek károsodottak a zöld szüret előtt, sem időjárási okokból, sem betegség miatt vagy egyéb okokból.
               b)   „be nem takarítás”: a folyó termelési ciklus megszakítása az érintett területen úgy, hogy a termék jól fejlett és egészséges, szép és forgalmazható minőségű. A termékek időjárási jelenségek vagy betegség miatti megsemmisülése nem tekinthető be nem takarításnak.”

               4.

               A 85. cikk a következőképpen módosul:

                           a)

                           a (2) bekezdés második albekezdését el kell hagyni;

                           b)

                           a (3) bekezdés helyébe a következő szöveg lép:
                           „(3)   Nem lehet zöld szüretet végezni olyan gyümölcs- vagy zöldségféle esetében, amelyre vonatkozóan már megkezdődött a rendes betakarítás, és be nem takarítást alkalmazni, amennyiben a rendes termelési ciklus alatt az érintett területről kereskedelmi termelés származik.
                           Az első albekezdés azonban nem alkalmazandó olyan gyümölcs- vagy zöldségfélék esetében, amelyek betakarítási időszaka meghaladja az egy hónapot. Ilyen esetekben a (4) bekezdésben említett összegek kizárólag a zöld szüretet és a be nem takarítást követő hat héten belül betakarítandó termelést ellentételezik. Ezeket a gyümölcs- és zöldségféléket nem lehet a művelet végrehajtását követően további termelési célokra felhasználni.
                           A második albekezdés alkalmazásában a tagállamok megtilthatják a zöld szüret és a be nem takarítás alkalmazását, amennyiben a zöld szüret esetében a rendes betakarítás jelentős része már megvalósult, illetőleg a be nem takarítás esetében a kereskedelmi termelés jelentős része már végbement. Az e rendelkezést alkalmazni szándékozó tagállam nemzeti stratégiájában rögzíti, mit tart jelentős résznek.
                           A zöld szüret és a be nem takarítás nem alkalmazható egyszerre egy adott évben ugyanarra a termékre és ugyanarra a területre, kivéve a második albekezdés alkalmazásában, amikor is mindkét művelet egyidejűleg alkalmazható.”

                           c)

                           a (4) bekezdés b) pontja helyébe a következő szöveg lép:

                                       „b)

                                       az legfeljebb az 1234/2007/EK rendelet 103d. cikkének (4) bekezdésében említett ingyenes szétosztás céljából történő kivonástól eltérő rendeltetésű piaci árukivonásokra alkalmazandó maximális támogatási szint 90 %-át fedezze.”

               5.

               A 109. cikk (5) bekezdésének a) pontja helyébe a következő szöveg lép:

                           „a)

                           a fogadó szervezetek által vezetett készletnyilvántartásokon, továbbá amennyiben a 80. cikk (2) bekezdésének második albekezdése alkalmazandó, az érintett jótékonysági szervezetek, valamint intézmények pénzügyi elszámolásain mintavétel útján végzett ellenőrzés;”

               6.

               A 110. cikk a következőképpen módosul:

                           a)

                           az (1) bekezdés második albekezdését el kell hagyni;

                           b)

                           a (2) bekezdés a következő, harmadik albekezdéssel egészül ki:
                           „A 85. cikk (3) bekezdése második albekezdésének alkalmazása esetén nem alkalmazandó az e bekezdés első albekezdésében foglalt azon rendelkezés, miszerint nem került sor részleges betakarításra.”

                           c)

                           a cikk a következő (2a) bekezdéssel egészül ki:
                           „(2a)   A 85. cikk (3) bekezdése második albekezdésének alkalmazása esetén a tagállamok gondoskodnak arról, hogy a be nem takarítással, illetőleg zöld szürettel érintett gyümölcs- és zöldségfélék ne kerüljenek további termelési célokra felhasználásra.”

               7.

               A 121. cikk a következőképpen módosul:

                           a)

                           az (1) bekezdés a) pontját el kell hagyni;

                           b)

                           a (2) bekezdés a következő albekezdéssel egészül ki:
                           „A 85. cikk (3) bekezdése második albekezdésének alkalmazása esetén nem alkalmazandó az e bekezdés első albekezdésének b) pontja.”

               8.

               A 137. cikk (4) bekezdése a következő negyedik és ötödik albekezdéssel egészül ki:
               „Annak bizonyítása érdekében, hogy a tétel értékesítése az első albekezdésben meghatározott feltételek szerint történt, az importőrnek – a számla mellett – rendelkezésre kell bocsátania a szóban forgó tétel minden egyes termékének eladásával és hasznosításával kapcsolatban a vonatkozó vámellenőrzések elvégzéséhez szükséges dokumentumok összességét. Ide tartoznak a tétel szállításával, biztosításával, kezelésével és tárolásával kapcsolatos dokumentumok.
               Amennyiben a 3. cikkben említett forgalmazási előírások értelmében a csomagoláson fel kell tüntetni a gyümölcs- és zöldségféle termékfajtáját vagy kereskedelmi típusát, a tétel részét képező gyümölcs- és zöldségfélék termékfajtáját vagy kereskedelmi típusát fel kell tüntetni a szállítással kapcsolatos dokumentumokon, számlákon és a szállítási utalványon.”

               9.

               A XI. melléklet helyébe e rendelet mellékletének szövege lép.

         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Azonban az 1. cikk 8. pontját 2012. szeptember 1-jétől, az 1. cikk 9. pontját pedig 2012. július 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 30-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET

            „XI. MELLÉKLET

               A piacról való kivonásra vonatkozó maximális támogatási összegek a 79. cikk (1) bekezdése szerint

                        Termék

                        Maximális támogatás (EUR/100 kg)

                        Ingyenes szétosztás

                        Egyéb rendeltetések

                        Karfiol

                        15,69

                        10,52

                        Paradicsom (június 1–október 31.)

                        7,25

                        7,25

                        Paradicsom (november 1–május 31.)

                        27,45

                        18,30

                        Alma

                        16,98

                        13,22

                        Szőlő

                        39,16

                        26,11

                        Kajszibarack

                        40,58

                        27,05

                        Nektarin

                        26,90

                        26,90

                        Őszibarack

                        26,90

                        26,90

                        Körte

                        23,85

                        15,90

                        Padlizsán

                        22,78

                        15,19

                        Sárgadinnye

                        31,37

                        20,91

                        Görögdinnye

                        8,85

                        6,00

                        Narancs

                        21,00

                        21,00

                        Mandarin

                        19,50

                        19,50

                        Klementin

                        22,16

                        19,50

                        Satsuma

                        19,50

                        19,50

                        Citrom

                        23,99

                        19,50”


title: A Bizottság (EU) 2016/1153 végrehajtási rendelete (2016. július 14.) a közvetlen kifizetésekre alkalmazandó kiigazítási aránynak az 1306/2013/EU európai parlamenti és tanácsi rendelet alapján, a 2016-os naptári év vonatkozásában történő rögzítéséről

text:
               15.7.2016

               HU

               Az Európai Unió Hivatalos Lapja

               L 190/76

         A BIZOTTSÁG (EU) 2016/1153 VÉGREHAJTÁSI RENDELETE
   (2016. július 14.)
   a közvetlen kifizetésekre alkalmazandó kiigazítási aránynak az 1306/2013/EU európai parlamenti és tanácsi rendelet alapján, a 2016-os naptári év vonatkozásában történő rögzítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 26. cikke (3) bekezdésére,
   a Mezőgazdasági Alapok Bizottságával való konzultációt követően,
   mivel:

               (1)

               Az 1306/2013/EU rendelet 25. cikke szerint a közvetlen kifizetéseknek minden év elején a rendelet 26. cikkében említett pénzügyi fegyelmi mechanizmussal történő csökkentése révén létre kell hozni egy olyan tartalékot, amelynek célja a mezőgazdasági termelést vagy értékesítést érintő súlyos válságok esetén további támogatást nyújtani a mezőgazdasági ágazat számára.

               (2)

               Az 1306/2013/EU rendelet 26. cikkének (1) bekezdése szerint az 1311/2013/EU, Euratom tanácsi rendeletben (2) a piachoz kapcsolódó kiadások és a közvetlen kifizetések finanszírozása tekintetében meghatározott éves felső összeghatárok betartása érdekében kiigazítási arányt kell meghatározni a közvetlen kifizetésekre vonatkozóan, amennyiben az adott közbenső összeghatár alá tartozó intézkedések finanszírozására vonatkozó előrejelzések azt mutatják, hogy egy adott pénzügyi évben az alkalmazandó felső összeghatárok túllépése várható.

               (3)

               A mezőgazdasági ágazatot érintő válságokra képzett tartaléknak a Bizottság 2017. évi költségvetési tervezetében feltüntetett összege folyó áron 450,5 millió EUR. Az összeg fedezése érdekében a 2016-os naptári év tekintetében az 1307/2013/EU európai parlamenti és tanácsi rendelet (3) I. mellékletében felsorolt támogatási rendszerek keretében nyújtott közvetlen kifizetésekre alkalmazni kell a pénzügyi fegyelmi mechanizmust.

               (4)

               A Bizottság 2017. évi költségvetési tervezetében meghatározott, a közvetlen kifizetésekre és a piachoz kapcsolódó kiadásokra vonatkozó előrejelzések szerint nincs szükség a pénzügyi fegyelmi mechanizmus további alkalmazására.

               (5)

               Az 1306/2013/EU rendelet 26. cikkének (2) bekezdése szerint eljárva a Bizottság 2016. március 22-én az 1306/2013/EU rendeletben meghatározott, a közvetlen kifizetésekre a 2016-os naptári év vonatkozásában alkalmazandó kiigazítási arány rögzítéséről szóló európai parlamenti és tanácsi rendeletre irányuló javaslatot (4) fogadott el.

               (6)

               Az Európai Parlament és a Tanács 2016. június 30-ig nem állapította meg a fenti kiigazítási arányt. Ezért az 1306/2013/EU rendelet 26. cikkének (3) bekezdésével összhangban a Bizottságnak kell végrehajtási jogi aktus útján meghatároznia a kiigazítási arányt, és erről haladéktalanul tájékoztatnia kell az Európai Parlamentet és a Tanácsot.

               (7)

               Az 1306/2013/EU rendelet 26. cikkének (4) bekezdésével összhangban a Bizottság a rendelkezésére álló új információk alapján 2016. december 1-jéig módosíthatja a kiigazítási arányt. Amennyiben új adatok állnak rendelkezésre, azok figyelembevételével a Bizottság 2016. december 1-jéig – a 2017. évi költségvetési tervezetre vonatkozó módosító indítványhoz kapcsolódóan – végrehajtási rendeletet fogad el a kiigazítási arány módosításáról.

               (8)

               Általános szabályként az egy adott (N.) naptári évre közvetlen kifizetés iránti támogatási kérelmet benyújtó mezőgazdasági termelők részére az N+1. pénzügyi éven belüli rögzített kifizetési időszakban kell folyósítani a kifizetést. A tagállamok azonban – bizonyos korlátokon belül – a szóban forgó kifizetési időszak lejárta után, késedelmesen is teljesíthetnek a mezőgazdasági termelők részére kifizetéseket. Az ilyen késedelmes kifizetések teljesítésére egy következő pénzügyi évben is sor kerülhet. Ha egy adott naptári évben pénzügyi fegyelmet kell alkalmazni, a kiigazítási arányt csak azokra a kifizetésekre szabad alkalmazni, amelyekre vonatkozóan a támogatási kérelmet abban a naptári évben nyújtották be, amelyre a pénzügyi fegyelmet alkalmazni kell. Ezért a mezőgazdasági termelők közötti egyenlő bánásmód biztosítása érdekében indokolt úgy rendelkezni, hogy a kiigazítási arány csak azokra a kifizetésekre alkalmazandó, amelyekre vonatkozóan a támogatási kérelmet abban a naptári évben nyújtották be, amelyre a pénzügyi fegyelmet alkalmazni kell, függetlenül attól, hogy a kifizetést mikor folyósítják a mezőgazdasági termelők részére.

               (9)

               Az 1307/2013/EU rendelet 8. cikkének (1) bekezdése szerint az 1306/2013/EU rendelet 26. cikkének megfelelően meghatározott, a közvetlen kifizetésekre alkalmazott kiigazítási arány csak az adott naptári évben a mezőgazdasági termelőknek nyújtandó olyan közvetlen kifizetésekre alkalmazandó, amelyek összege meghaladja a 2 000 EUR-t. Emellett az 1307/2013/EU rendelet 8. cikkének (2) bekezdése úgy rendelkezik, hogy a közvetlen kifizetések fokozatos bevezetése következtében a kiigazítási arány Horvátország esetében csak 2022. január 1-jétől alkalmazandó. Az e rendeletben meghatározandó kiigazítási arányt ezért az említett tagállam mezőgazdasági termelőinek folyósított kifizetésekre nem kell alkalmazni,

         ELFOGADTA EZT A RENDELETET:
   1. cikk
   (1)   Az 1307/2013/EU rendelet I. mellékletében felsorolt támogatási rendszerek keretében a mezőgazdasági termelőknek a 2016-os naptári év tekintetében benyújtott támogatási kérelmek alapján nyújtandó, 2 000 EUR-t meghaladó összegű közvetlen kifizetések összegét – a kiigazítási aránynak az 1306/2013/EU rendelet 25. és 26. cikkével és az 1307/2013/EU rendelet 8. cikkének (1) bekezdésével összhangban történő rögzítése céljából – 1,366744 %-os kiigazítási arány alkalmazásával csökkenteni kell.
   (2)   Az (1) bekezdésben meghatározott csökkentés Horvátország esetében nem alkalmazandó.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 14-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 549. o.

      (2)  A Tanács 2013. december 2-i 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

      (3)  Az Európai Parlament és a Tanács 2013. december 17-i 1307/2013/EU rendelete a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).

      (4)  COM(2016) 159.


title: A Bizottság 882/2013/EU végrehajtási rendelete ( 2013. szeptember 13. ) a gabonaágazatban 2013. szeptember 16-tól alkalmazandó behozatali vámok megállapításáról

text:
               14.9.2013

               HU

               Az Európai Unió Hivatalos Lapja

               L 245/11

         A BIZOTTSÁG 882/2013/EU VÉGREHAJTÁSI RENDELETE
   (2013. szeptember 13.)
   a gabonaágazatban 2013. szeptember 16-tól alkalmazandó behozatali vámok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendelet alkalmazásának szabályairól (behozatali vámok a gabonaágazatban) szóló, 2010. július 20-i 642/2010/EU bizottsági rendeletre (2) és különösen annak 2. cikke (1) bekezdésére,
   mivel:

               (1)

               Az 1234/2007/EK rendelet 136. cikkének (1) bekezdése előírja, hogy a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

               (2)

               Az 1234/2007/EK rendelet 136. cikkének (2) bekezdése előírja, hogy a hivatkozott cikk (1) bekezdésében említett behozatali vám kiszámítása céljából a szóban forgó termékekre szabályos időközönként meg kell állapítani a reprezentatív CIF-importárakat.

               (3)

               A 642/2010/EU rendelet 2. cikkének (2) bekezdése értelmében a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékekre vonatkozó behozatali vám kiszámításához a szóban forgó rendelet 5. cikkében előírt módszerrel meghatározott napi reprezentatív CIF-importárat kell alkalmazni.

               (4)

               Helyénvaló megállapítani a 2013. szeptember 16-tól kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

               (5)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt e rendeletet kihirdetése napján hatályba léptetni,

         ELFOGADTA EZT A RENDELETET:
   1. cikk
   A gabonaágazatban 2013. szeptember 16-tól alkalmazandó, az 1234/2007/EK rendelet 136. cikkének (1) bekezdésében említett behozatali vámokat e rendelet I. melléklete határozza meg, a II. mellékletben ismertetett adatok alapján.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 13-án.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 187., 2010.7.21., 5. o.

      I. MELLÉKLET

         Az 1234/2007/EK rendelet 136. cikkének (1) bekezdésében említett termékekre 2013. szeptember 16-tól alkalmazandó behozatali vámok

                  KN-kód

                  Árumegnevezés

                  Behozatali vám (1)

                  (EUR/t)

                  1001 19 00
                  1001 11 00

                  DURUMBÚZA, kiváló minőségű

                  0,00

                  közepes minőségű

                  0,00

                  gyenge minőségű

                  0,00

                  ex 1001 91 20

                  KÖZÖNSEGES BÚZA, vetőmag

                  0,00

                  ex 1001 99 00

                  KÖZÖNSÉGES BÚZA, kiváló minőségű, a vetőmag kivételével

                  0,00

                  1002 10 00
                  1002 90 00

                  ROZS

                  0,00

                  1005 10 90

                  KUKORICA, vetőmag, a hibrid kivételével

                  0,00

                  1005 90 00

                  KUKORICA, a vetőmag kivételével (2)

                  0,00

                  1007 10 90
                  1007 90 00

                  CIROKMAG, a hibrid vetőmag kivételével

                  0,00

         (1)  Az importőr a 642/2010/EU rendelet 2. cikke (4) bekezdésének alkalmazásában a következő vámcsökkentésben részesülhet:

                  —

                  tonnánként 3 EUR, ha a kirakodási kikötő a Földközi-tengeren (a Gibraltári-szoroson túl) vagy a Fekete-tengeren található, az Unióba az Atlanti-óceánon vagy a Szuezi-csatornán keresztül érkező áruk esetében,

                  —

                  tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, az Unióba az Atlanti-óceánon keresztül érkező áruk esetében.

         (2)  Az importőr tonnánként 24 EUR mértékű átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

      II. MELLÉKLET

         Az I. mellékletben megállapított vámok kiszámításánál figyelembe vett adatok

      30.8.2013-12.9.2013

                  1.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              (EUR/t)

                              Közönséges búza (1)

                              Kukorica

                              Durumbúza, kiváló minőségű

                              Durumbúza, közepes minőségű (2)

                              Durumbúza, gyenge minőségű (3)

                              Tőzsde

                              Minnéapolis

                              Chicago

                              —

                              —

                              —

                              Tőzsdei jegyzés

                              211,95

                              142,54

                              —

                              —

                              —

                              FOB-ár USA

                              —

                              —

                              227,15

                              217,15

                              197,15

                              Felár a Mexikói-öböl esetében

                              —

                              27,64

                              —

                              —

                              —

                              Felár a Nagy-tavak esetében

                              36,18

                              —

                              —

                              —

                              —

                  2.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              Szállítási költség: Mexikói-öböl–Rotterdam:

                              16,23 EUR/t

                              Szállítási költség: Nagy-tavak–Rotterdam:

                              50,08 EUR/t

         (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).

         (2)  Tonnánként 10 EUR engedmény (a 642/2010/EU rendelet 5. cikkének (3) bekezdése).

         (3)  Tonnánként 30 EUR engedmény (a 642/2010/EU rendelet 5. cikkének (3) bekezdése).


title: A Bizottság 1155/2012/EU végrehajtási rendelete ( 2012. december 5. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 183. alkalommal történő módosításáról

text:
               7.12.2012

               HU

               Az Európai Unió Hivatalos Lapja

               L 335/40

         A BIZOTTSÁG 1155/2012/EU VÉGREHAJTÁSI RENDELETE
   (2012. december 5.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 183. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2012. november 26-án az Egyesült Nemzetek Biztonsági Tanácsának szankcióbizottsága úgy határozott, hogy hat jogi személyt töröl az azon személyekre, csoportokra és szervezetekre vonatkozó listájáról, amelyekre a pénzeszközök és gazdasági erőforrások befagyasztása vonatkozik.

               (3)

               A 881/2002/EK rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való közzétételét követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 5-én.

            a Bizottság részéről, az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:
      A „Jogi személyek, csoportok és szervezetek” részben a következő bejegyzéseket el kell hagyni:

                  a)

                     „Al-Hamati Sweets Bakeries. Címe: Al-Mukallah, Hadhramawt Governorate, Jemen. Egyéb információ: a) tulajdonosa: Mohammad Hamdi Mohammad Sadiq al-Ahdal; b) értesülések szerint megszűnt. A 2a. cikk (4) bekezdésének b) pontjában meghatározott megjelölés időpontja: 2001.10.17.”

                  b)

                     „Benevolence International Foundation (más néven: a) Al-Bir Al-Dawalia, b) BIF, c) BIF-USA, d) Mezsdunarodnij Blagotvorityelnij Fond); Címe: a) 8820, Mobile Avenue, 1A, Oak Lawn, Illinois, 60453, Amerikai Egyesült Államok, b) P.O. box 548, Worth, Illinois, 60482, Amerikai Egyesült Államok, c) (korábban) 9838, S. Roberts Road, Suite 1W, Palos Hills, Illinois, 60465, Amerikai Egyesült Államok, d) (korábban) 20-24, Branford Place, Suite 705, Newark, New Jersey, 07102, Amerikai Egyesült Államok, e) PO box 1937, Kartúm, Szudán, f) Banglades, g) Gázai-övezet, h) Jemen. Egyéb információk: a) Nyilvántartási szám (U.S. Federal Employer Identification): 36-3804626, b) az alapítvány hollandiai elnevezése: Stichting Benevolence International Nederland (BIN).”

                  c)

                     „Bosanska Idealna Futura (más néven a) BIF-Bosnia; b) Bosnian Ideal Future. Egyéb információ: a) a Bosanska Idealna Futurát Bosznia és Hercegovinában eredetileg 59. nyilvántartási szám alatt bajtársi és humanitárius szervezetként vették nyilvántartásba; b) a BECF Charitable Educational Center és Benevolence Educational Centerként tevékeny Benevolence International Foundation boszniai és hercegovinai irodáinak jogutódja; c) a Bosanska Idealna Futura 2008 decemberében már nem létezett. A 2a. cikk (4) bekezdésének b) pontjában meghatározott megjelölés időpontja: 2002.11.21.”

                  d)

                     „Heyatul Ulya. Címe: Mogadishu, Szomália. A 2a. cikk (4) bekezdésének b) pontjában meghatározott megjelölés időpontja: 2001.11.9.”

                  e)

                     „Red Sea Barakat Company Limited. Címe: Mogadishu, Szomália. A 2a. cikk (4) bekezdésének b) pontjában meghatározott megjelölés időpontja: 2001.11.9.”

                  f)

                     „Somali Internet Company. Címe: Mogadishu, Szomália. A 2a. cikk (4) bekezdésének b) pontjában meghatározott megjelölés időpontja: 2001.11.9.”


title: A Bizottság 669/2011/EU végrehajtási rendelete ( 2011. július 12. ) a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló 376/2008/EK rendelet módosításáról

text:
               13.7.2011

               HU

               Az Európai Unió Hivatalos Lapja

               L 183/4

         A BIZOTTSÁG 669/2011/EU VÉGREHAJTÁSI RENDELETE
   (2011. július 12.)
   a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló 376/2008/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 134. cikkére,
   mivel:

               (1)

               A behozatal és a kivitel kezelése érdekében a Bizottság felhatalmazást kapott arra, hogy meghatározza azokat a termékeket, amelyek tekintetében a behozatal és/vagy a kivitel engedély bemutatásához kötött. Az engedélyezési rendszer szükségességének értékelésekor a Bizottságnak figyelembe kell vennie a piacok kezelésére és különösen a behozatal nyomon követésére alkalmas eszközöket.

               (2)

               Miután az Európai Unió almatermelői nehéz helyzetbe kerültek, többek között amiatt, hogy jelentős mértékben nőtt az almabehozatal egyes, a déli féltekén található harmadik országokból, a 378/2008/EK bizottsági rendelet (2) kötelezővé tette behozatali engedély bemutatását a 0808 10 80 KN-kód alá tartozó friss alma behozatala esetében.

               (3)

               A behozatal hatékony módon történő nyomon követése jelenleg más eszközökkel is biztosítható. Az egyszerűsítés érdekében, valamint a tagállamokra és a gazdasági szereplőkre háruló adminisztratív terhek csökkentése céljából az 1234/2007/EK tanácsi rendeletnek a gyümölcs- és zöldség, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendelet (3) XVIII. melléklete szerinti folyó alkalmazási időszak végén el kell törölni az almára vonatkozó behozataliengedély-kötelezettséget.

               (4)

               A 376/2008/EK rendeletet ezért ennek megfelelően módosítani kell.

               (5)

               Az egyértelműség érdekében helyénvaló megállapítani a 0808 10 80 KN-kód alá tartozó friss alma tekintetében kibocsátott és e rendelet alkalmazásának kezdőnapján még érvényben lévő behozatali engedélyekre vonatkozó szabályokat.

               (6)

               A mezőgazdasági piacok közös szervezésével foglalkozó irányítóbizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A 376/2008/EK rendelet II. melléklete I. részének G. pontja helyébe a következő szöveg lép:

      „G.   Gyümölcs- és zöldségfélék
         (az 1234/2007/EK rendelet I. mellékletének IX. része)

                  KN-kód

                  Árumegnevezés

                  A biztosíték összege

                  Érvényességi idő

                  Nettó mennyiség (4)

                  0703 20 00

                  Fokhagyma, frissen vagy hűtve, beleértve az 1. cikk (2) bekezdése a) pontjának iii. alpontjában említett vámkontingensek keretében importált termékeket is

                  50 EUR/t

                  az engedélynek a 22. cikk (1) bekezdése szerinti kibocsátási dátumától számított 3 hónapig

                  (—)

                  ex 0703 90 00

                  Más hagymaféle, frissen vagy hűtve, beleértve az 1. cikk (2) bekezdése a) pontjának iii. alpontjában említett vámkontingensek keretében importált termékeket is

                  50 EUR/t

                  az engedélynek a 22. cikk (1) bekezdése szerinti kibocsátási dátumától számított 3 hónapig

                  (—)

                              (—)

                              Engedély vagy bizonyítvány bemutatása kötelező, függetlenül a mennyiségtől.”

   2. cikk
   Az érdekeltek kérésére a 0808 10 80 KN-kód alá tartozó friss almára vonatkozó behozatali engedélyek kiadásával összefüggésben nyújtott biztosítékokat fel kell szabadítani, ha teljesülnek a következő feltételek:

               a)

               az érintett engedélyek érvényessége e rendelet alkalmazásának kezdőnapjáig nem járt le;

               b)

               az érintett engedélyeket e rendelet alkalmazásának kezdőnapjáig csak részben vagy egyáltalán nem használták fel.

         3. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ez a rendelet 2011. szeptember 1-jétől alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 12-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 114., 2008.4.26., 3. o.

      (3)  HL L 157., 2011.6.15., 1. o.

      (4)  Az a legnagyobb mennyiség, amelyre vonatkozóan a 4. cikk (1) bekezdésének d) pontja értelmében nem kell engedélyt vagy bizonyítványt bemutatni. Ez a korlátozás nem alkalmazandó a preferenciális feltételek mellett vagy vámkontingens keretében történő behozatalra.

               (—)

               Engedély vagy bizonyítvány bemutatása kötelező, függetlenül a mennyiségtől.”


title: A Bizottság (EU) 2017/873 végrehajtási rendelete (2017. május 22.) az Escherichia coli által előállított L-triptofán valamennyi állatfaj takarmány-adalékanyagaként történő engedélyezéséről (EGT-vonatkozású szöveg. )

text:
                  23.5.2017

                  HU

                  Az Európai Unió Hivatalos Lapja

                  L 134/14

            A BIZOTTSÁG (EU) 2017/873 VÉGREHAJTÁSI RENDELETE
      (2017. május 22.)
      az Escherichia coli által előállított L-triptofán valamennyi állatfaj takarmány-adalékanyagaként történő engedélyezéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 82/471/EGK tanácsi irányelv (2) alapján engedélyezett adalékanyagok újraértékelését.

                  (2)

                  A 82/471/EGK irányelv alapján a 88/485/EGK bizottsági irányelv (3) határozatlan időre engedélyezte az L-triptofánt. Az említett takarmány-adalékanyagot ezt követően az 1831/2003/EK rendelet 10. cikkének (1) bekezdése szerint meglévő termékként felvették a takarmány-adalékanyagok nyilvántartásába.

                  (3)

                  Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmeket nyújtottak be az L-triptofánnak mint valamennyi állatfaj takarmány-adalékanyagának az újraértékelésére. Kérelmeket nyújtottak be továbbá az említett rendelet 7. cikkével összhangban az L-triptofán valamennyi állatfaj takarmány-adalékanyagaként történő engedélyezésére. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (4)

                  A kérelmek a „tápértékkel rendelkező adalékanyagok” adalékanyag-kategóriába sorolandó, az Escherichia coli KCCM 11132P, az Escherichia coli DSM 25084, az Escherichia coli FERM BP-11200, az Escherichia coli FERM BP-11354, az Escherichia coli CGMCC 7.59 vagy az Escherichia coli CGMCC 3667 által előállított L-triptofán valamennyi állatfaj takarmány-adalékanyagaként történő engedélyezésére vonatkoznak.

                  (5)

                  Az Európai Élelmiszerbiztonsági Hatóság (a továbbiakban: Hatóság) 2013. szeptember 11-i (4), 2014. április 10-i (5), 2014. szeptember 9-i (6), 2015. január 29-i (7), 2015. szeptember 10-i (8), 2015. december 1-jei (9), 2017. január 25-i (10) és 2017. január 25-i (11) véleményében megállapította, hogy az Escherichia coli KCCM 11132P, az Escherichia coli DSM 25084, az Escherichia coli FERM BP-11200, az Escherichia coli FERM BP-11354, az Escherichia coli CGMCC 7.59 és az Escherichia coli CGMCC 3667 által előállított L-triptofán a javasolt felhasználási feltételek mellett nincs káros hatással sem az állatok és az emberek egészségére, sem a környezetre, és a takarmányozás terén a triptofán esszenciális aminosav hatékony forrásának tekinthető; a kérelmező az Escherichia coli DSM 25084 által előállított L-triptofán vonatkozásában bizonyítékot szolgáltatott arra vonatkozóan, hogy a gyártási folyamat megváltoztatása után az adalékanyag endotoxinszintje elfogadható szintre csökkent; ahhoz, hogy a kérődzők teljes mértékben hasznosítani tudják a kiegészítésként adott L-triptofánt, azt védeni kell a bendőben való lebomlástól. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagokra alkalmazott analitikai módszerről szóló jelentést.

                  (6)

                  Az L-triptofán értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.

                  (7)

                  mivel semmilyen biztonsági ok nem indokolja az L-triptofánra vonatkozó engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                  (8)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      Engedélyezés
      A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
      2. cikk
      Átmeneti intézkedések
      (1)   A mellékletben meghatározott, a 88/485/EGK bizottsági irányelv által engedélyezett anyag és az azt tartalmazó előkeverékek 2017. december 12-ig a 2017. június 12. előtt alkalmazandó szabályoknak megfelelően forgalomba hozhatók és a meglévő készletek kimerüléséig felhasználhatók.
      (2)   Az (1) bekezdésben szereplő anyagot tartalmazó takarmány-alapanyagok és takarmánykeverékek, amelyeket 2018. június 12. előtt állítottak elő és címkéztek fel a 2017. június 12. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat élelmiszer-termelő állatok takarmányozására szánják.
      (3)   Az (1) bekezdésben szereplő anyagot tartalmazó takarmány-alapanyagok és takarmánykeverékek, amelyeket 2019. június 12. előtt állítottak elő és címkéztek fel a 2017. június 12. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat nem élelmiszer-termelő állatok takarmányozására szánják.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. május 22-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  A Tanács 82/471/EGK irányelve (1982. június 30.) a takarmányozási célra felhasznált egyes termékekről (HL L 213., 1982.7.21., 8. o.).

         (3)  A Bizottság 88/485/EGK irányelve (1988. július 26.) a takarmányozási célra felhasznált egyes termékekről szóló 82/471/EGK tanácsi irányelv mellékletének módosításáról (HL L 239., 1988.8.30., 36. o.).

         (4)  EFSA Journal 2013;11(10):3368.

         (5)  EFSA Journal 2014;12(5):3673.

         (6)  EFSA Journal 2014;12(10):3826.

         (7)  EFSA Journal 2015;13(2):4015.

         (8)  EFSA Journal 2015;13(9):4238.

         (9)  EFSA Journal 2016;14(1):4343.

         (10)  EFSA Journal 2017;15(2):4712.

         (11)  EFSA Journal 2017;15(3):4705.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     mg/kg 12 %-os nedvességtartalmú teljes értékű takarmányban

                        Kategória: tápértékkel rendelkező adalékanyagok. Funkcionális csoport: aminosavak, sóik és analógjaik.

                     3c440

                     —

                     L-triptofán

                        Az adalékanyag összetétele

                     Por, legalább 98 %-os L-triptofántartalommal (szárazanyagra vetítve).
                     Legfeljebb 10 mg/kg 1,1′-etilidén-bisz-L-triptofánt (EBT) tartalmaz

                        A hatóanyag jellemzése

                        Escherichia coli KCCM 11132P-vel vagy

                        Escherichia coli DSM 25084-gyel vagy

                        Escherichia coli FERM BP-11200-val vagy

                        Escherichia coli FERM BP-11354-val vagy

                        Escherichia coli CGMCC 7.59-cel vagy

                        Escherichia coli CGMCC 3667-tel való fermentációval előállított L-triptofán.
                     Kémiai képlet: C11H12N2O2

                     CAS-szám: 73-22-3

                        Analitikai módszerek
                         (1)

                     A takarmány-adalékanyagban található L-triptofán kimutatására:

                                 —

                                 a Food Chemicals Codex L-triptofánról szóló monográfiája

                           A takarmány-adalékanyag és az előkeverékek L-triptofántartalmának meghatározására szolgáló módszer:

                                 —

                                 nagy teljesítményű folyadék-kromatográfia fluoreszcenciás meghatározással (HPLC-FD) – EN ISO 13904-2016

                           A takarmány-adalékanyag, az előkeverékek, a takarmánykeverék és a takarmány-alapanyagok triptofántartalmának meghatározása:

                                 —

                                 nagy teljesítményű folyadék-kromatográfia fluoreszcenciás meghatározással, 152/2009/EK bizottsági rendelet (HL L 54., 2009.2.26., 1. o.) (III. melléklet, G. pont)

                     Valamennyi faj

                     —

                     —

                     —

                                 1.

                                 Az L-triptofán forgalmazása és készítmények adalékanyagaként való felhasználása megengedett.

                                 2.

                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal, védőszemüveggel és védőkesztyűvel kell használni.

                                 3.

                                 Az adalékanyag endotoxintartalmának és porképző képességének olyannak kell lennie, hogy az endotoxinexpozíció legfeljebb 1 600  IU endotoxin/légköbméter értékre korlátozódjon (2).

                                 4.

                                 A kérődzőknek szánt L-triptofánt bendővédetté kell tenni.

                                 5.

                                 Az adalékanyag címkéjén fel kell tüntetni a következőket:
                                 nedvességtartalom

                     2027. június 12.

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports

            (2)  Az adalékanyag endotoxinszintje és porképző képessége alapján, az EFSA által használt módszer (EFSA Journal 2017;15(3):4705) szerint kiszámított expozíció; analitikai módszer: Európai Gyógyszerkönyv, 2.6.14. (bakteriális endotoxinok).


title: A Bizottság 245/2012/EU végrehajtási rendelete ( 2012. március 20. ) az 1187/2009/EK rendeletnek a Dominikai Köztársaságba irányuló tej- és tejtermékkivitel tekintetében történő módosításáról

text:
               21.3.2012

               HU

               Az Európai Unió Hivatalos Lapja

               L 81/37

         A BIZOTTSÁG 245/2012/EU VÉGREHAJTÁSI RENDELETE
   (2012. március 20.)
   az 1187/2009/EK rendeletnek a Dominikai Köztársaságba irányuló tej- és tejtermékkivitel tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 170. cikkére és 171. cikke (1) bekezdésére, összefüggésben 4. cikkével,
   mivel:

               (1)

               A tejre és tejtermékekre vonatkozó kiviteli engedélyek és export-visszatérítések tekintetében az 1234/2007/EK tanácsi rendelet alkalmazására vonatkozó különleges részletes szabályok megállapításáról szóló, 2009. november 27-i 1187/2009/EK bizottsági rendelet (2) 27. cikke értelmében a Dominikai Köztársaság által a tejporra vonatkozóan megnyitott kiviteli vámkontingens keretében elsőbbséget kell biztosítani az export-visszatérítési nómenklatúra bizonyos termékkódjai alá tartozó termékek számára. E korlátozás bevezetésére annak érdekében került sor, hogy elkerülhető legyen az engedélyek iránti kérelmek túl nagy számban történő benyújtása, ami a piac szétaprózódásához vezethetne és azzal a kockázattal járhatna, hogy az uniós exportőrök veszítenek piaci részesedésükből.

               (2)

               A 2011/2012. kontingensév tekintetében – első alkalommal – a kérelmek a kontingens keretében rendelkezésre álló mennyiségeknél kisebb mennyiségekre vonatkoztak. A fennmaradó mennyiségeket célszerű szétosztani azon kérelmezők között, akiket érdekel az a lehetőség, hogy a kérelmezettnél nagyobb mennyiségben részesüljenek, feltéve, hogy a biztosíték összege is megfelelő mértékben megemelkedik.

               (3)

               Annak érdekében, hogy a kontingens kihasználtsága a következő években a lehető legnagyobb mértékű legyen, az engedélykérelmek alkalmazási körét indokolt kiterjeszteni az egyrészről a Cariforum-államok, másrészről az Európai Közösség és tagállamai között létrejött gazdasági partnerségi megállapodásban (3) – amelynek aláírása és ideiglenes alkalmazása a 2008/805/EK tanácsi határozatban (4) került jóváhagyásra – előírt vámkontingens alá tartozó valamennyi termékre. Ezenkívül indokolt úgy rendelkezni, hogy a kiviteli engedélyek érvényessége tekintetében az 1187/2009/EK rendelet 6. cikkének (2) bekezdésében előírt eltérés ne korlátozódjon az említett rendelet I. mellékletének azonos termékkategóriájába tartozó termékekre, hanem terjedjen ki a vámkontingens alá tartozó valamennyi termékre.

               (4)

               Tekintve, hogy az export-visszatérítések rögzített mértéke 2008 óta 0, a kiviteli engedély iránti kérelmekben és az engedélyekben a visszatérítési nómenklatúrában szereplő termékkódok helyett célszerű a Kombinált Nómenklatúra szerinti kódokat feltüntetni. A vonatkozó rendelkezéseket ennek megfelelően ki kell igazítani.

               (5)

               A kontingens megfelelő módon történő kezeléséhez szükséges, hogy a Bizottság augusztus 31. előtt értesítést kapjon a kiadott engedélyekben szereplő mennyiségről. Ezzel szemben a kiosztott mennyiségekre vonatkozó értesítés felesleges és megszüntethető.

               (6)

               Az 1187/2009/EK rendelet 28. cikke (3) bekezdésének a) pontja értelmében a kiviteli engedély iránti kérelmek csak akkor fogadhatók el, ha a kérelmező a 9. cikknek megfelelő biztosítékot helyez letétbe. Következésképpen a szóban forgó rendelet 9. cikkére vonatkozóan ugyanazon rendelet 33. cikkének (1) bekezdésében rögzített kivétel nem egyeztethető össze az előbbi rendelkezéssel.

               (7)

               Az 1187/2009/EK rendeletet ezért ennek megfelelően módosítani kell.

               (8)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   Az 1187/2009/EK rendelet a következőképpen módosul:

               1.

               A 27. cikk (2) bekezdésének első albekezdése helyébe a következő szöveg lép:
               „Engedélykérelem nyújtható be a 0402 10, a 0402 21 és a 0402 29 KN-kód alá tartozó valamennyi termékre.”

               2.

               A 28. cikk (3) bekezdésének első albekezdése helyébe a következő szöveg lép:
               „Ahhoz, hogy az egyes kérelmek elfogadhatóak legyenek, a Kombinált Nómenklatúra szerinti termékkódonként csak egy kiviteli engedély iránt nyújthatók be, és valamennyi kérelmet ugyanabban az időpontban, egyetlen tagállam illetékes hatóságához kell benyújtani.”

               3.

               A 31. cikk a következőképpen módosul:

                           a)

                           Az (1) bekezdés első albekezdésének helyébe a következő szöveg lép:
                           „A tagállamok legkésőbb az engedélykérelmek benyújtási időszakának végét követő ötödik munkanapon értesítik a Bizottságot a kontingens mindkét részét, valamint a Kombinált Nómenklatúra valamennyi termékkódját illetően az engedélykérelmekben szereplő mennyiségekről vagy adott esetben arról, hogy nem nyújtottak be kérelmet.”

                           b)

                           A (2) bekezdés harmadik és negyedik albekezdésének helyébe a következő szöveg lép:
                           „Ha az elosztási együttható alkalmazása kérelmezőnként 20 tonnánál kisebb mennyiséget eredményez, a kérelmezők visszavonhatják kérelmeiket. Ilyen esetekben a kérelmezők a Bizottság határozatának kihirdetését követő három munkanapon belül értesítik az illetékes hatóságot. A biztosítékot azonnal fel kell oldani. Az illetékes hatóság a határozat kihirdetését követő nyolc munkanapon belül értesíti a Bizottságot a Kombinált Nómenklatúra termékkódjai szerinti bontásban azon mennyiségekről, amelyekre vonatkozóan a kérelmeket visszavonták és a biztosíték feloldásra került.
                           Amennyiben az engedélykérelmeket a 28. cikk (1) bekezdésében említett kontingenseket meg nem haladó mennyiségre nyújtották be, a Bizottság a kérelmezett mennyiségek arányában, elosztási együttható megállapításával elosztja a fennmaradó mennyiséget. Az együttható alkalmazásával kapott összeget lefelé kell kerekíteni a legközelebbi egész kilogrammra. A gazdasági szereplők az elosztási együttható közzétételétől számított egy héten belül tájékoztatják az illetékes hatóságot az általuk elfogadott kiegészítő mennyiségről. A letétbe helyezett biztosíték összegét ennek megfelelően növelik.”

               4.

               A 32. cikk a következőképpen módosul:

                           a)

                           Az (1) bekezdés harmadik albekezdésének helyébe a következő szöveg lép:
                           „A tagállamok legkésőbb február végéig értesítik a Bizottságot a 28. cikk (1) bekezdésében említett kontingens mindkét részét illetően a Kombinált Nómenklatúra termékkódjai szerinti bontásban azon mennyiségekről, amelyekre kiviteli engedélyt adtak ki.”

                           b)

                           A (2) bekezdés a következő albekezdéssel egészül ki:
                           „A 6. cikk (2) bekezdésének alkalmazásában a kiviteli engedély a 27. cikk (2) bekezdésének első albekezdésében említett kódok alá tartozó valamennyi termékre is érvényes.”

                           c)

                           Az (5) bekezdés helyébe a következő szöveg lép:
                           „(5)   A tagállamok legkésőbb minden év augusztus 31-ig értesítik a Bizottságot a 28. cikk (1) bekezdésében említett kontingens mindkét részét illetően, az ugyanazon bekezdésben említett előző tizenkét hónapos időszak tekintetében a Kombinált Nómenklatúra termékkódjai szerinti bontásban a következőkről:

                                       —

                                       azon mennyiség, amelyre vonatkozóan nem adtak ki engedélyt vagy az engedélyt visszavonták,

                                       —

                                       az exportált mennyiség.”

               5.

               A 33. cikk (1) bekezdésének helyébe a következő szöveg lép:
               „(1)   A 7. és a 10. cikk kivételével a II. fejezet alkalmazandó.”

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet a 2012/2013. kontingensévtől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. március 20-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 318., 2009.12.4., 1. o.

      (3)  HL L 289., 2008.10.30., 3. o.

      (4)  HL L 289., 2008.10.30., 1. o.


title: A Bizottság 1044/2012/EU végrehajtási rendelete ( 2012. november 8. ) a Guatemalában egyes halászati termékek Unióba irányuló kivitelével kapcsolatban fennálló különleges helyzet figyelembevétele érdekében a 2454/93/EGK rendelettől az általános tarifális preferencia-rendszer keretében alkalmazott származási szabályok tekintetében történő eltérésről

text:
               9.11.2012

               HU

               Az Európai Unió Hivatalos Lapja

               L 310/28

         A BIZOTTSÁG 1044/2012/EU VÉGREHAJTÁSI RENDELETE
   (2012. november 8.)
   a Guatemalában egyes halászati termékek Unióba irányuló kivitelével kapcsolatban fennálló különleges helyzet figyelembevétele érdekében a 2454/93/EGK rendelettől az általános tarifális preferencia-rendszer keretében alkalmazott származási szabályok tekintetében történő eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre (1) és különösen annak 247. cikkére,
   tekintettel a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendeletre (2) és különösen annak 89. cikke (1) bekezdésének b) pontjára,
   mivel:

               (1)

               Az Unió a 2009. január 1-jétől alkalmazandó általános tarifális preferenciákat meghatározó 732/2008/EK tanácsi rendelettel (3) általános tarifális kedvezményeket nyújtott Guatemalának.

               (2)

               A 2454/93/EGK rendelet meghatározza, hogy az általános tarifális preferencia-rendszerben mi minősül származó terméknek. Az említett rendelet 89. cikke értelmében az általános tarifális preferencia-rendszer kedvezményezett országainak engedélyezhető, hogy eltérjenek a szóban forgó meghatározásban foglaltaktól.

               (3)

               Guatemala 2012. január 24-i levelében a 2454/93/EGK rendelet 89. cikkének megfelelően kérelmezte az általános tarifális preferencia-rendszerben meghatározott származási szabályoktól való eltérést. Kérelmének alátámasztására 2012. március 28-i, 2012. június 21-i és 2012. június 27-i levelében kiegészítő információkat nyújtott be.

               (4)

               A kérelem a 1604 14 16 KN-kód alá tartozó, főtt, fagyasztott és vákuumcsomagolt tonhalfilé (loin, a továbbiakban: tonhalfilé) 4 000 tonnás teljes éves mennyiségének 2012. április 1. és 2013. december 31. közötti kivitelére vonatkozik.

               (5)

               A kérelemből kitűnik, hogy az eltérés alkalmazásának elmaradása jelentős mértékben megnehezítené a guatemalai halfeldolgozó ipar számára a kedvezményes tarifális elbánásban részesíthető tonhalfilé Unióba irányuló kivitelének folytatását.

               (6)

               Az eltérésre tehát azért van szükség, hogy Guatemalának elegendő idő álljon a rendelkezésére ahhoz, hogy halfeldolgozó iparát felkészítse az azon szabályoknak való megfelelésre, amelyek alapján a tonhalfilé származónak minősül. Elegendő időt kell ugyanis biztosítani Guatemala kormányának és feldolgozóiparának ahhoz, hogy gondoskodjon az ország megfelelő mennyiségű származó tonhallal való ellátásáról.

               (7)

               A meglévő ellátási rendszerek és termelési adatok alapján az eltérést az ex 1604 14 16 KN-kód alá tartozó tonhalfilé 1 975 tonnányi éves mennyiségére indokolt engedélyezni. Annak biztosítására, hogy az ideiglenes eltérés időbeli hatálya arra az időtartamra korlátozódjon, amelyre Guatemalának szüksége van az azon szabályoknak való megfeleléshez, amelyek alapján a tonhalfilé származónak minősül, az eltérést a 2012. január 1-jétől2013. június 30-ig terjedő időszakra kell engedélyezni. A 2013. év tekintetében a kontingensmennyiséget az engedélyezett eltérés időtartamának figyelembevételével, arányosítással célszerű megállapítani. Következésképpen a 2012. évi kontingensmennyiséget 1 975 tonnában, a 2013. évit pedig 987,5 tonnában kell rögzíteni.

               (8)

               Annak érdekében, hogy folyamatos legyen a kedvezményes tarifális elbánásban részesíthető, Guatemalából az Unióba irányuló feldolgozotthal-kivitel, indokolt az eltérést visszamenőleges hatállyal, 2012. január 1-jétől engedélyezni.

               (9)

               Az egyértelműség érdekében és abból a célból, hogy az eltérés alkalmazható legyen az ex 1604 14 16 KN-kód alá tartozó tonhalfilére, helyénvaló egyértelműen kimondani, hogy nem származó anyagként kizárólag a HR 0302, illetve 0303 vámtarifaszáma alá tartozó tonhal használható fel az említett tonhalfilék előállításához.

               (10)

               A 2454/93/EGK rendelet szabályokat állapít meg a vámkontingensek kezelésére vonatkozóan. Annak érdekében, hogy a vámkontingensek kezelését a guatemalai hatóságok, az uniós vámhatóságok és a Bizottság egymással szorosan együttműködve, hatékonyan végezhessék, indokolt ezeket a szabályokat az e rendeletben engedélyezett eltérés keretében importált mennyiségekre is értelemszerűen alkalmazni.

               (11)

               Az eltérés alkalmazásának hatékony ellenőrzése érdekében elő kell írni a guatemalai hatóságok számára, hogy rendszeresen tájékoztassák a Bizottságot a kiállított „Form A” származási bizonyítványok részleteiről.

               (12)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A 2454/93/EGK rendelet 72., 73. és 75–79. cikkétől eltérve a Harmonizált Rendszer 0302, illetve 0303 vámtarifaszáma alá tartozó nem származó tonhalból Guatemalában előállított, azex 1604 14 16 KN-kód alá tartozó, főtt, fagyasztott és vákuumcsomagolt tonhalfilét (loint) az e rendelet 2., 3. és 4. cikkében szereplő feltételekkel összhangban Guatemalából származónak kell tekinteni.
   2. cikk
   Az 1. cikkben előírt eltérés a 2012. január 1-jétől2013. június 30-ig tartó időszakban Guatemalából kivitt és az Unión belüli szabad forgalomba bocsátás céljából bejelentett árukra alkalmazandó az e rendelet mellékletében meghatározott mennyiségek erejéig.
   3. cikk
   Az e rendelet mellékletében meghatározott mennyiségeket a 2454/93/EGK rendelet 308a., 308b. és 308c. cikkének megfelelően kell kezelni.
   4. cikk
   A guatemalai vámhatóságok kötelesek megtenni az 1. cikkben meghatározott termékek kivitelének mennyiségi ellenőrzése érdekében szükséges intézkedéseket.
   Az illetékes guatemalai hatóságok által e rendelet értelmében kibocsátott „Form A” származási bizonyítvány 4. rovatában szerepelnie kell a következő bejegyzések valamelyikének:

               —

               „Derogation – Commission Implementing Regulation (EU) No 1044/2012”,

               —

               „Excepción – Reglamento de Ejecución (UE) no 1044/2012 de la Comisión”.

         Guatemala illetékes hatóságai kötelesek minden egyes naptári negyedév esetében az adott naptári negyedévet követő hónap végéig negyedéves kimutatást továbbítani a Bizottság felé azokról az árumennyiségekről, amelyekre e rendelet alapján „Form A” származási bizonyítványt állítottak ki, valamint ezeknek a bizonyítványoknak a sorszámáról.
   5. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ez a rendelet 2012. január 1-jétől alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 8-án.

            a Bizottság részéről

            az elnök

         José Manuel BARROSO

      (1)  HL L 302., 1992.10.19., 1. o.

      (2)  HL L 253., 1993.10.11., 1. o.

      (3)  HL L 211., 2008.8.6., 1. o.

      MELLÉKLET

                  Tételszám

                  KN-kód

                  Árumegnevezés

                  Időszak

                  Mennyiség
                  (nettó tömeg tonnában)

                  09.1627

                  ex 1604 14 16

                  Főtt, fagyasztott és vákuumcsomagolt tonhalfilé (loin)

                  2012.1.1.–2012.12.31.

                  1 975

                  2013.1.1.–2013.6.30.

                  987,5


title: A Bizottság 74/2013/EU végrehajtási rendelete ( 2013. január 25. ) az 1125/2010/EU rendeletnek a németországi, a spanyolországi és a szlovákiai gabonaintervenciós központok tekintetében történő módosításáról

text:
               26.1.2013

               HU

               Az Európai Unió Hivatalos Lapja

               L 26/17

         A BIZOTTSÁG 74/2013/EU VÉGREHAJTÁSI RENDELETE
   (2013. január 25.)
   az 1125/2010/EU rendeletnek a németországi, a spanyolországi és a szlovákiai gabonaintervenciós központok tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 41. cikkére, összefüggésben 4. cikkével,
   mivel:

               (1)

               A gabonaintervenciós központok meghatározásáról és az 1173/2009/EK rendelet módosításáról szóló, 2010. december 3-i 1125/2010/EU bizottsági rendelet (2) mellékletében kijelölésre kerültek a gabonaintervenciós központok.

               (2)

               Az 1234/2007/EK tanácsi rendeletnek a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról szóló, 2009. december 11-i 1272/2009/EU bizottsági rendelet (3) 55. cikke (1) bekezdésének megfelelően Németország, Spanyolország és Szlovákia továbbította a Bizottsághoz gabonaintervenciós központjainak módosított jegyzékét, valamint az e központokhoz kapcsolódó, az uniós szabályozásban előírt minimumfeltételeket teljesítő raktározási helyszínként engedélyezett raktárhelyiségek jegyzékét (4).

               (3)

               Ezért az 1125/2010/EU rendeletet ennek megfelelően módosítani kell, továbbá közzé kell tenni az interneten a kapcsolódó raktározási létesítmények jegyzékét és valamennyi, az állami intervencióban érdekelt szereplők számára szükséges információt.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   Az 1125/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 25-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 318., 2010.12.4., 10. o.

      (3)  HL L 349., 2009.12.29., 1. o.

      (4)  Az egyes intervenciós központokhoz kapcsolódó raktárhelyiségek címe az Európai Bizottság EUROPA honlapjáról elérhető, mezőgazdasággal kapcsolatos következő weboldalon tekinthető meg: http://ec.europa.eu/agriculture/cereals/legislation/index_en.htm

      MELLÉKLET
      Az 1125/2010/EU rendelet melléklete a következőképpen módosul:

                  1.

                  A „NÉMETORSZÁG” című szakasz helyébe a következő szöveg lép:
                  „NÉMETORSZÁG
                  Aschersleben
                  Augsburg
                  Bad Gandersheim
                  Bad Oldesloe
                  Beverungen
                  Brandenburg
                  Bremen
                  Bülstringen
                  Buttstädt
                  Dessau-Roßlau
                  Drebkau
                  Ebeleben
                  Eilenburg
                  Emden
                  Flensburg
                  Gransee
                  Großschirma
                  Güstrow
                  Hamburg
                  Hameln
                  Herzberg
                  Hildesheim
                  Holzminden
                  Itzehoe
                  Kappeln
                  Karstädt
                  Kiel
                  Klötze
                  Krefeld
                  Kyritz
                  Lübeck
                  Ludwigshafen
                  Magdeburg
                  Malchin
                  Neustadt
                  Nienburg
                  Northeim
                  Pollhagen
                  Querfurt
                  Regensburg
                  Rethem/Aller
                  Riesa
                  Rosdorf
                  Rostock
                  Schwerin
                  Tangermünde
                  Trebsen
                  Uelzen
                  Wismar
                  Witzenhausen”

                  2.

                  A „SPANYOLORSZÁG” című szakasz helyébe a következő szöveg lép:
                  „SPANYOLORSZÁG
                  Andalucia
                  Aragon
                  Castilla y Leon
                  Castilla La Mancha
                  Extremadura
                  Navarra”

                  3.

                  A „SZLOVÁKIA” című szakasz helyébe a következő szöveg lép:
                  „SZLOVÁKIA
                  Bratislava
                  Trnava
                  Dunajská Streda
                  Nitra
                  Dvory nad Žitavou
                  Bánovce nad Bebravou
                  Martin
                  Veľký Krtíš
                  Rimavská Sobota
                  Šurany
                  Košice”


title: A Bizottság 459/2014/EU végrehajtási rendelete ( 2014. április 29. ) az áruk Kombinált Nómenklatúra szerinti besorolásáról szóló egyes rendeletek módosításáról

text:
               6.5.2014

               HU

               Az Európai Unió Hivatalos Lapja

               L 133/43

         A BIZOTTSÁG 459/2014/EU VÉGREHAJTÁSI RENDELETE
   (2014. április 29.)
   az áruk Kombinált Nómenklatúra szerinti besorolásáról szóló egyes rendeletek módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 953/2013/EU tanácsi rendelet (2) módosította a 2658/87/EGK rendelet I. mellékletét, továbbá a 8528 59 10, 8528 59 40 és 8528 59 80 KN-kódokat a 8528 59 20, 8528 59 31, 8528 59 39 és 8528 59 70 KN-kódokkal helyettesítette.

               (2)

               A 2658/87/EGK rendelet által létrehozott Kombinált Nómenklatúra egységes alkalmazásának biztosítása érdekében elfogadott, az árucikkek besorolásáról szóló egyes bizottsági rendeletek már nem létező KN-kódokra hivatkoznak. Ezért ezeket a megfelelő, hatályos KN-kódok figyelembevétele érdekében módosítani kell.

               (3)

               A Vámkódexbizottság az elnöke által megállapított határidőn belül nem nyilvánított véleményt az e rendelet III. mellékletében szereplő tételről. Az e rendelet I., II., és IV. mellékletében előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   (1)   A 441/2013/EU végrehajtási rendelettel (3) módosított 1156/2008/EK bizottsági rendelet (4) mellékletének helyébe az e rendelet I. mellékletében szereplő szöveg lép.
   (2)   A 441/2013/EU végrehajtási rendelettel módosított 1172/2008/EK bizottsági rendelet (5) mellékletének 1. tétele helyébe az e rendelet II. mellékletében szereplő szöveg lép.
   (3)   Az 1196/2011/EU bizottsági végrehajtási rendelet (6) mellékletének helyébe az e rendelet III. mellékletében szereplő szöveg lép.
   (4)   A 698/2012/EU bizottsági végrehajtási rendelet (7) mellékletének helyébe az e rendelet IV. mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 29-én.

            a Bizottság részéről,

            az elnök nevében,

         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  A Bizottság 2013. szeptember 26-i 953/2013/EU rendelete a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 263., 2013.10.5., 4. o.).

      (3)  A Bizottság 2013. május 7-i 441/2013/EU végrehajtási rendelete az áruk Kombinált Nómenklatúra szerinti besorolásáról szóló egyes rendeletek módosításáról, illetve hatályon kívül helyezéséről (HL L 130., 2013.5.15., 1. o.).

      (4)  A Bizottság 2008. november 20-i 1156/2008/EK végrehajtási rendelete egyes áruk Kombinált Nómenklatúra szerinti besorolásáról (HL L 310., 2008.11.21., 9. o.).

      (5)  A Bizottság 2008. november 25-i 1172/2008/EK végrehajtási rendelete egyes áruk Kombinált Nómenklatúra szerinti besorolásáról (HL L 317., 2008.11.27., 4. o.).

      (6)  A Bizottság 2011. november 17-i 1196/2011/EU végrehajtási rendelete egyes áruk Kombinált Nómenklatúra szerinti besorolásáról (HL L 303., 2011.11.22., 12. o.).

      (7)  A Bizottság 2012. július 25-i 698/2012/EU végrehajtási rendelete egyes áruk Kombinált Nómenklatúra szerinti besorolásáról (HL L 203., 2012.7.31., 34. o.).

      I. MELLÉKLET

            „MELLÉKLET

                        Árumegnevezés

                        Besorolás (KN-kód)

                        Indokolás

                        (1)

                        (2)

                        (3)

                                    (1)

                                    Állóképek rögzítésére, lejátszására és megjelenítésére szolgáló készülék (ún. »digitális fényképkeret«), 17 cm hosszúsági, 12,9 cm szélességi és 12,3 cm magassági külső mérettel, a következő, egyetlen foglalatban elhelyezett összetevőkből:

                                                —

                                                folyadékkristályos (LCD) típusú színes kijelző 13 cm (5,1 hüvelyk) képernyőátmérővel és 320 × 240 képpont felbontással,

                                                —

                                                foglalat SIM-kártya (előfizető-azonosító modul) számára,

                                                —

                                                infravörös csatlakozó,

                                                —

                                                belső memória,

                                                —

                                                kezelőgombokkal.

                                          A képek a készülék belső memóriájába egy kompatibilis készülékről (például mobiltelefonról, automatikus adatfeldolgozó gépről vagy digitális fényképezőgépről) infravörös jel segítségével, vagy pedig SIM-kártyán keresztül, multimédiás üzenettel (MMS) kerülnek.
                                    A képek a készülékről infravörös jel segítségével is áttölthetők egy kompatibilis készülékre.
                                    A készülék JPEG és GIF formátumú, legfeljebb 1024 × 728 képpont felbontású képek kezelésére képes.
                                    A készülék a képeket egyenként vagy diavetítés formájában jeleníti meg.
                                    Belső memóriája legfeljebb 50 kép tárolására képes.

                        8528 59 70

                        A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 3. pontja, valamint a 8528, a 8528 59 és a 8528 59 70 KN-kódok szövege határozza meg.
                        Mivel a készüléket a XVI. áruosztályhoz tartozó Megjegyzések 3. pontja értelmében három funkció ellátására tervezték (képrögzítés, -lejátszás és -megjelenítés), úgy kell besorolni, mintha kizárólag abból a gépből állna, amely a fő művelet (célművelet) elvégzésére szolgál.
                        Mivel a készülék képek megjelenítésére alkalmas, elsődleges funkciójának a monitorfunkciót kell tekinteni, amely a 8528 vtsz. alatt egyedi funkcióként meghatározott.
                        Az, hogy a készülék a jeleket nem közvetlenül külső forrásból jeleníti meg, nem zárja ki a 8528 vtsz. alá történő besorolást, hiszen az e vámtarifaszám szerinti monitorok különböző forrásokból származó különféle jelek fogadására lehetnek képesek (lásd még a HR Magyarázat 8528 vtsz.-hoz tartozó magyarázatának harmadik bekezdését).
                        Ezért a készüléket más monitorként a 8528 59 70 KN-kód alá kell besorolni.

                                    (2)

                                    Állóképek és videofilmek rögzítésére, lejátszására és megjelenítésére, valamint hang rögzítésére és lejátszására szolgáló készülék (ún. »digitális képkeret«), 33 cm szélességi, 24,1 cm magassági és 4,1 cm mélységi külső mérettel, a következő, egyetlen foglalatban elhelyezett összetevőkből:

                                                —

                                                folyadékkristályos (LCD) típusú színes kijelző 25,4 cm (10 hüvelyk) képernyőátmérővel és 800 × 480 képpont felbontással,

                                                —

                                                128 MB tárolókapacitású belső memória,

                                                —

                                                memóriakártya-olvasó foglalatok,

                                                —

                                                beépített hangszórók,

                                                —

                                                két USB-csatlakozó,

                                                —

                                                kezelőgombokkal.

                                          A következő formátumokat támogatja:

                                                —

                                                audió: MP3,

                                                —

                                                állókép: JPEG, GIF,

                                                —

                                                videó: MPEG1, MPEG4, MOV, AVI.

                                          A memóriakártya-foglalatokba különböző típusú szilárd, nem felejtő tárolóeszközök illeszthetők.
                                    A képek egyenként, diavetítés formájában vagy »miniatűrként« egyaránt megjeleníthetők.

                        8528 59 70

                        A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 3. pontja, valamint a 8528, a 8528 59 és a 8528 59 70 KN-kódok szövege határozza meg.
                        Mivel a készüléket a XVI. áruosztályhoz tartozó Megjegyzések 3. pontja értelmében három funkció ellátására tervezték (képrögzítés, -lejátszás és -megjelenítés), úgy kell besorolni, mintha kizárólag abból a gépből állna, amely a fő művelet (célművelet) elvégzésére szolgál.
                        A készülék kialakításából és működési elvéből következően a készülék célja állóképek és videofilmek megjelenítése. Az állóképek és a videofilmek rögzítését a készülék másodlagos funkciójának kell tekinteni. Ennek megfelelően elsődleges funkciónak a monitorfunkciót kell tekinteni, amely a 8528 vtsz. alatt egyedi funkcióként meghatározott.
                        Az, hogy a készülék a jeleket nem közvetlenül külső forrásból jeleníti meg, nem zárja ki a 8528 vtsz. alá történő besorolást, hiszen az e vtsz. szerinti monitorok különböző forrásokból származó különféle jelek fogadására lehetnek képesek (lásd még a HR Magyarázat 8528 vtsz.-hoz tartozó magyarázatának harmadik bekezdését).
                        A készülék nem képes arra, hogy egy automatikus adatfeldolgozó gépről közvetlenül jelenítsen meg jeleket, mivel az USB-csatlakozó csak médiafájlok továbbítására szolgál. Következésképpen a 8528 51 00 és 8528 59 31 alszám alá történő besorolás kizárt.
                        Ezért a készüléket más monitorként a 8528 59 70 KN-kód alá kell besorolni.”

      II. MELLÉKLET

            „MELLÉKLET

                        Árumegnevezés

                        Besorolás (KN-kód)

                        Indokolás

                        (1)

                        (2)

                        (3)

                                    (1)

                                    Akkumulátorral működő, videofilmek lejátszására szolgáló, lézeres olvasórendszerből és színes, videomegjelenítő monitorból álló készülék (ún. »hordozható DVD-lejátszó«). Külső méretei: hossza 19 cm, szélessége 14,2 cm, magassága 3,7 cm; tömege 800 gramm.
                                    A monitor folyadékkristályos (LCD) típusú, képernyőátmérője 21,6 cm (8,5 hüvelyk). A készülék összecsukható, monitora elforgatható.
                                    A készülék beépített hangszórókkal van felszerelve.
                                    A következő csatlakozókkal rendelkezik:

                                                —

                                                memóriakártya-olvasó foglalatok,

                                                —

                                                egy USB-port,

                                                —

                                                bemeneti és kimeneti csatlakozó összetett videojel továbbítására,

                                                —

                                                fejhallgató-csatlakozó.

                                          Optikai (például CD, DVD) és félvezető (például USB flash memória) adathordozókon tárolt különböző hang- és videoformátumok olvasására alkalmas.

                        8528 59 70

                        A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 3. pontja, valamint a 8528, a 8528 59 és a 8528 59 70 KN-kódok szövege határozza meg.
                        Mivel a készüléket a XVI. áruosztályhoz tartozó Megjegyzések 3. pontja értelmében két funkció ellátására tervezték (videolejátszás és -megjelenítés), úgy kell besorolni, mintha kizárólag abból a gépből állna, amely a fő művelet (célművelet) elvégzésére szolgál.
                        A készülék kialakításából és elvéből adódóan és különösen amiatt, hogy a képernyő mérete lehetővé teszi videofilmek hosszabb időszakon át történő megtekintését, a készülék elsődleges funkciója videofilmek lejátszása.
                        A készülék nem képes arra, hogy egy automatikus adatfeldolgozó gépről közvetlenül jelenítsen meg jeleket, mivel az USB-csatlakozó csak médiafájlok továbbítására szolgál. Következésképpen a 8528 51 00 és 8528 59 31 alszám alá történő besorolás kizárt.
                        Ezért a készüléket más monitorként a 8528 59 70 KN-kód alá kell besorolni.”

      III. MELLÉKLET

            „MELLÉKLET

                        Árumegnevezés

                        Besorolás (KN-kód)

                        Indokolás

                        (1)

                        (2)

                        (3)

                        Hordozható, elemes, elektronikus képmegjelenítő szemüveg (ún. videoszemüveg), melynek mérete a szárak behajtott állapotában körülbelül 15 cm × 3,5 cm × 2,5 cm.
                        Az elektronikus készüléket szemüvegkerethez hasonló keretre szerelt két darab, egyenként 640 × 480 pixeles (virtuálisan egy 2 méter távolságból nézett, 80 hüvelykes képernyővel egyenértékű) folyadékkristályos kijelző (LCD) és hangfeldolgozó áramkörök alkotják.
                        A készülék a következő csatlakozókkal van felszerelve:

                                    —

                                    VGA-bemenet

                                    —

                                    audio-video (A/V) bemenet.

                              A készülék automatikus adatfeldolgozó berendezéshez (ADP) és készülékekhez, például videolejátszókhoz, televíziókészülékekhez vagy játékkonzolokhoz csatlakoztatható.
                        Virtuális 3-dimenziós videoképeket megjelenítő, szórakoztatóelektronikai termék.

                        8528 59 31

                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8528, 8528 59 és a 8528 59 31 KN-kódok szövege határozza meg.
                        Mivel a készülék nem foglal magában vevőegységet vagy televíziójelek vételére alkalmas egyéb hasonló eszközt, ezért televízió-vevőegységként a 8528 72 alszám alá történő besorolása kizárt.
                        A készülék 2 kis méretű (a bal és a jobb szem elé helyezett) LCD-kijelző segítségével egy 2 méter távolságból nézett, 80 hüvelykes képernyő látványával egyenértékű képet alkot. A készülék jellemzőiből adódóan – és különösen amiatt, hogy képes 3D-s képek megjelenítésére – szórakozási célokra, például televíziózásra, mozizásra vagy videojátékra szolgál. A termék a 8528 51 alszám alá nem sorolható be, mivel nem tekinthető kizárólag vagy elsősorban a 8471 vámtarifaszám alá tartozó automatikus adatfeldolgozó rendszerben használatos eszköznek.
                        Mivel a monitor az automatikus adatfeldolgozó gépektől érkező jeleket az automatikus adatfeldolgozó gépekkel való gyakorlati használat szintjének megfelelő mértékben képes megjeleníteni, alkalmasnak minősül automatikus adatfeldolgozó gépektől érkező jelek megfelelő mértékű funkcionalitással való megjelenítésére.
                        Ezért a monitort a 8528 59 31 KN-kód alá, automatikus adatfeldolgozó gépektől érkező jelek megfelelő mértékű funkcionalitással való megjelenítésére alkalmas, folyadékkristályos (LCD) kijelzővel rendelkező, síkpanel megjelenítőként kell besorolni.”

      IV. MELLÉKLET

            „MELLÉKLET

                        Árumegnevezés

                        Besorolás (KN-kód)

                        Indokolás

                        (1)

                        (2)

                        (3)

                                    (1)

                                    Gépjárművekbe szánt multifunkcionális készülék (ún. autós multimédia-központ), amely két fő komponensből áll:

                                                —

                                                egy CD/DVD-lejátszó egységgel kombinált rádióműsor-vevőkészülékből,

                                                —

                                                egy körülbelül 17,5 cm-es (7 hüvelykes) képátlójú és 16: 9-es képarányú, érintőképernyős, levehető, színes folyadékkristályos kijelzőből (LCD).

                                          A készülék külső forrásból (például tolatókamerából) érkező videojelek vételére alkalmas csatlakozókkal van szerelve.
                                    A készülékhez egy távirányító tartozik.
                                    A készülékhez egy további megjelenítő is csatlakoztatható.

                        8528 59 70

                        A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 8528, a 8528 59 és a 8528 59 70 KN-kódok szövegezése határozza meg.
                        A készüléket különféle funkciók (hanglejátszás, videolejátszás, rádióműsor-vétel, videokép-kijelzés), ellátására alakították ki, de – a készülék kialakítását és koncepcióját tekintve – ezek egyikéről sem mondható el, hogy a készülék meghatározó jellegét adná.
                        A Kombinált Nómenklatúra értelmezésére vonatkozó 3. c) általános szabályt alkalmazva a készüléket ezért más képernyőként a 8528 59 70 KN-kód alá kell besorolni.

                                    (2)

                                    Gépjárművekbe szánt multifunkcionális készülék (ún. autós multimédia-központ), amelynek mérete körülbelül 17 × 5 × 16 cm.
                                    Ugyanazon készülékházon belül tartalmaz egy rádióműsor-vevőkészüléket, egy audio- és videolejátszó egységet és egy körülbelül 8 cm-es (3,5 hüvelykes) képátlójú, színes folyadékkristályos kijelzőt (LCD).
                                    A készülék külső forrásból (például tolatókamerából) érkező videojelek vételére alkalmas csatlakozókkal van szerelve.
                                    A készülék USB memóriáról kép- és hanganyagok lejátszására is képes.
                                    A készülékhez egy távirányító tartozik.
                                    A készülékhez egy további megjelenítő is csatlakoztatható.

                        8528 59 70

                        A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 8528, a 8528 59 és a 8528 59 70 KN-kódok szövegezése határozza meg.
                        A készüléket különféle funkciók (hanglejátszás, videolejátszás, rádióműsor-vétel, videokép-kijelzés), ellátására alakították ki, de – a készülék kialakítását és koncepcióját tekintve – ezek egyikéről sem mondható el, hogy a készülék meghatározó jellegét adná.
                        A készülék nem képes arra, hogy egy automatikus adatfeldolgozó gépről közvetlenül jelenítsen meg jeleket, mivel az USB-csatlakozó csak USB-kulcson tárolt kép- és hanganyagok lejátszására szolgál. Következésképpen a 8528 51 00 és 8528 59 31 alszám alá történő besorolás kizárt.
                        A Kombinált Nómenklatúra értelmezésére vonatkozó 3. c) általános szabályt alkalmazva a készüléket ezért más képernyőként a 8528 59 70 KN-kód alá kell besorolni.

                                    (3)

                                    Gépjárművekbe szánt multifunkcionális készülék (ún. autós multimédia-központ).
                                    Ugyanazon készülékházon belül tartalmaz egy rádióműsor-vevőkészüléket, egy audio- és videolejátszó egységet, egy rádiónavigációs egységet és egy körülbelül 18 cm-es (7 hüvelykes) képátlójú, 16: 9-es képarányú színes folyadékkristályos kijelzőt (LCD).
                                    A készülék külső forrásból (például tolatókamerából vagy DVBT tunerből) érkező videojelek vételére alkalmas csatlakozókkal van szerelve.
                                    A készülék memóriakártyáról kép- és hanganyagok lejátszására is képes.
                                    A készülékhez két távirányító tartozik.
                                    A készülékhez egy további megjelenítő is csatlakoztatható.

                        8528 59 70

                        A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 8528, a 8528 59 és a 8528 59 70 KN-kódok szövege határozza meg.
                        A készüléket különféle funkciók (hanglejátszás, videolejátszás, rádiónavigációs segítség, rádióműsor-vétel, videokép-kijelzés), ellátására alakították ki, de – a készülék kialakítását és koncepcióját tekintve – ezek egyikéről sem mondható el, hogy a készülék meghatározó jellegét adná.
                        A Kombinált Nómenklatúra értelmezésére vonatkozó 3. c) általános szabályt alkalmazva a készüléket más monitorként a 8528 59 70 KN-kód alá kell besorolni.”